钦定古今图书集成/历象汇编/庶征典/第012卷 > 《嘉瑞赋》刘卲
## 钦定古今图书集成/历象汇编/庶征典/第012卷 > 《嘉瑞赋》刘卲

“乾坤交泰，嘉瑞降灵，皓雉呈其洁质，素威效其仁形，
白兔扬其翰耀，黄龙跃其神精，章光烈之焞燿，显休
征之有成，昔圣王之降瑞，或卓尔而弗经，犹著美于
篇籍，贻来业而垂名，实明德之所坠，宜允纳而是丁，
信无思之不服，又何远之不宁，方将收麒麟于元圃，
栖凤皇于轩棂，舞鸾鸟于中唐，聆𬸚𬸦之和鸣，弄萐”
脯之华芳。翫朱草之丹荣。承灵祚而建基，垂遐福于
亿龄。超三五而无俦，与泰初乎齐声。

幔晓披，既辨黄钟之气；灵台夕望，便知玉井之色。复
以谈乎天者，虽绝名言之外；存乎我者，还居称谓之
中。余幼学星文，多历岁稔。海中之书，略皆寻究；巫咸
之说，遍得研求。虽紫微迢逓，如观掌握；青龙显晦，易
乎窥览。羡门五将，亟经玩习；韩终六王，常所宝爱。至
如“周王白雉之筮，殷人飞燕”之卜，蓍名聚雪，非关地
极之山；卦有密云，能拥西郊之气；爻通“《七圣》，世经三
古。”山阳王氏，真解谈元；河东郭生，才能射覆。兼而两
之，窃自许矣。